Zo by słownik wočinił, klikń na tłóčatko horjeka. Pokiwy, kak móžeš słownik wužiwać, namakaš na stronach pomocy.
“La Vortaro”Pilger: “BER”Bick: “Esperanto-dansk”
Pomoc: * ?
Město a hród Nitra (płaćizna: 6 EUR)
Nitra je najstarše město Słowakskeje, kotrež chroniki hižo w 9. lětstotku naspomnjeja. Prěnje pisomne naspomnjenje pochadźe z lěta 880, hdyž Nitra bě biskopske sydło Wulkomorawskeho mócnarstwa. Nitra je město wurjadnje historiskeje wažnosće. Spočatki jeho wobsydlenja leža w prawěku, kaž to archeologiske namakanki na terenje města wopokazuja. Hižo před 30 tysacami lět bě wono husće wobsydleny wobwod. Wobwod dźensnišeho města Nitra bě wažne městno Keltow (hižo něšto lětstokow před našim ličenjom časa), potom Germanow a skónčnje Słowjanow. Wono bě sydło prěnich znatych knježićelow znatych dźensnišeho regiona Słowakskeje - germanske kmjeny "Kwadow" (wok. 396 n. l. č.) a wot 8. lětstotka hač do 1108 sydło wjerchowstwa Nitra.
Najsławniši stawizniski pomnik a dominanta města je hród z 11. lětstotka, znowa natwarjeny w 15. lětstotku a hišće raz změnjeny w dobje baroki. Hród bu na městnje słowjanskeho sydlišća z 9. lětstotka natwarjeny. Wón je narodne kulturne namrěwstwo. Dźensa je sydło archeologiskeho wotrjada SAV (Słowakskeje akademije wědomosćow) a biskopa. Zjawnosći přistupnej stej jenož katedrala a diecezowy muzej.
Přispomnjenka: Prošu wubjer jenož jedyn z cykodnjowskich wulětow, dokelž wotměja so samsny dźeń (najskerje srjedu, 25. julija).
Bratisława (płaćizna: 25 EUR)
Městna, kotrež budu so wopytować: hrodowska ruina Devín, Bratisławski hród, stary měšćanski dźěl, galerija za moderne wuměłstwo Danubiana a dalše...
Bratisława je stolica Słowakskeje a słowakske město z najwjetšej ludnosću (wjace hač 425.000 wobydlerjow). Město je sydło prezidenta, knježerstwa, sejma, wšelakich zarjadow a ministerijow, tež wjacorych uniwersitow, dźiwadłow, muzejow a druhich kulturnych a wědomostnych institucijow. Bratisława leži na woběmaj brjohomaj rěki Dunaj, pod horami Małych Karpatow. Město je blisko Čěskeje, Awstriskeje a Madźarskeje. Je jenička stolica swěta, kotraž z dwěmaj krajomaj mjezuje (Madźarska a Awstriska).
Stawizny. Na teritoriju města su so samo žiwjenske ćěrje z kamjentneje doby namakali. Wokoło 400 př. n. l. - 50 př. n. l. su Keltojo w tutych kónčinach sydlili a postajichu tam swoju twjerdźiznu. Wot 1. do 5. lětstotka wjedźeše hranica Romskeho mócnarstwa přez město. Wot 6. lětstotka započachu na městnje města prěni Słowjenjo sydlić. W lěće 907 je so Bratisława w Salzburgskich analach prěni raz naspomniła. Wot 907 - 1918 bě Bratisława dźěl kralestwa Madźarskeje a wot 1536 - 1784 je samo stolica kralestwa Madźarskeje była. Město bě dźěl Čechoskowakskeje mjez 1919 kaj 1992, nimo za chaotisku wójnsku periodu wot 1939 - 1945, hdyž wona bě stolica słowakskeho marionetoweho stata pod nacistiskim knjejstwom. Wot lěta 1993 je Bratisława stolica samostatneje Słowakskeje.
Devín. Wot lěta 1946 je město Devín dźěl Bratisławy (8 km wot centruma zdalene), kotrež na pahórkach a zwisach při zliwje rěkow Dunaj a Morawy leži. Wjes bu w lěće 1237 we formje villa Thebyn prěni raz naspomnjena. W 13. lětstotku bu madźarska kralowska twjerdźizna na tutym městnje postajena a dósta mjeno Dyven. W lěće 1809 Napoleonowa armeja zniči twjerdźiznu. Ľudovit' Štúr započa tam narodne hibanje Słowakow w lěće 1836.
Žórło: www.wikipedia.org.
Topoľčianky (płaćizna: 25 EUR)
Topoľčianky njejsu jara wulka gmejna, ale najebać toho z wjele zajimawostkami (hlej Topoľčianky we Wikipediji). Prěnje pisomne naspomnjenje wo gmejnje je z lěta 1293. Hižo w 6. a 7. lětstotkomaj běchu tam Słowjenjo žiwi. Wulět změje pisany program, spytamy wšo zajimawe wopytać:
pol_Latn epo_Latn slk_Latn ces_Latn ces_Latn szl_Latn szl_Latn pol_Latn szl_Latn szl_Latn szl_Latn szl_Latn zho_Hant slk_Latn ces_Latn